CELEX: 62012CN0550
Language: el
Date: 2012-12-03 00:00:00
Title: Υπόθεση C-550/12 P: Αναίρεση που άσκησε στις 3 Δεκεμβρίου 2012 ο J κατά της αποφάσεως που εξέδωσε το Γενικό Δικαστήριο (έκτο τμήμα) στις 27 Σεπτεμβρίου 2012 στην υπόθεση Τ-160/10, J κατά Ευρωπαϊκού Κοινοβουλίου

2.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/9
            
         Αναίρεση που άσκησε στις 3 Δεκεμβρίου 2012 ο J κατά της αποφάσεως που εξέδωσε το Γενικό Δικαστήριο (έκτο τμήμα) στις 27 Σεπτεμβρίου 2012 στην υπόθεση Τ-160/10, J κατά Ευρωπαϊκού Κοινοβουλίου
   (Υπόθεση C-550/12 P)
   2013/C 32/12
   Γλώσσα διαδικασίας: η γερμανική
   
      Διάδικοι
   
   
      Αναιρεσείων: J (εκπρόσωπος: A. Auer, δικηγόρος)
   
      Αντίδικος κατ’ αναίρεση: Ευρωπαϊκό Κοινοβούλιο
   
      Αιτήματα του αναιρεσείοντος
   
   Ο αναιρεσείων ζητεί από το Δικαστήριο:
   
               —
            
            
               την πλήρη ακύρωση της αποφάσεως του Γενικού Δικαστηρίου της Ευρωπαϊκής Ένωσης της 27ης Σεπτεμβρίου 2012 στην υπόθεση T-160/10 διατυπώνοντας το διατακτικό της αποφάσεώς του ως εξής: «η απόφαση του Γενικού Δικαστηρίου της Ευρωπαϊκής Ένωσης της 27ης Σεπτεμβρίου 2012 στην υπόθεση T-160/10, J κατά Ευρωπαϊκού Κοινοβουλίου, ακυρώνεται πλήρως. Το Ευρωπαϊκό Κοινοβούλιο φέρει τα δικαστικά έξοδα».
            
         Στην περίπτωση που η αίτηση αναιρέσεως κριθεί βάσιμη,
   
               —
            
            
               να γίνει πλήρως δεκτό το πρωτοδίκως διατυπωθέν αίτημα να κηρυχθεί άκυρη η απόφαση της επιτροπής αναφορών του Ευρωπαϊκού Κοινοβουλίου της 2ας Μαρτίου 2010, με την οποία απορρίφθηκε η υποβληθείσα από τον αναιρεσείοντα αναφορά υπ’ αριθ. 1673/2009 της 19ης Νοεμβρίου 2009·
            
         
               —
            
            
               να υποχρεωθεί το Ευρωπαϊκό Κοινοβούλιο στην επιστροφή των δικαστικών εξόδων στα οποία υποβλήθηκε ο αναιρεσείων πρωτοδίκως·
               επικουρικώς
            
         
               —
            
            
               να αναπέμψει την υπόθεση ενώπιον του Γενικού Δικαστηρίου προκειμένου αυτή να εξεταστεί εκ νέου.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο δεν δέχθηκε εσφαλμένως ότι δεν υπήρχε παράβαση της υποχρεώσεως προς αιτιολόγηση εκ μέρους της επιτροπής αναφορών κατά την κήρυξη της αναφοράς του αναιρεσείοντος ως απαράδεκτης. Ο αναιρεσείων προσήψε ρητώς με την αναφορά του την προσβολή του δικαιώματος ιδιοκτησίας καθώς και την παράβαση της οδηγίας 2004/48/ΕΚ (1) εκ μέρους των αυστριακών αρχών. Στο πλαίσιο της κηρύξεως απαράδεκτης της αναφοράς δεν εξετάστηκαν αυτές οι συγκεκριμένως αναφερόμενες παραβάσεις δικαίου, οπότε ο αναιρεσείων δεν δύναται να κατανοήσει τους λόγους για τους οποίους το Ευρωπαϊκό Κοινοβούλιο θεωρεί την αναφορά του απαράδεκτη.
   Επιπλέον, το Γενικό Δικαστήριο συμπέρανε εσφαλμένως ότι οι ενέργειες των αυστριακών αρχών δεν έχουν καμία σχέση με την εφαρμογή του δικαίου της Ένωσης. Οι αυστριακές αρχές προέβησαν σε κατάσχεση εγγράφων του αναιρεσείοντος, προστατευόμενα κατά το δίκαιο πνευματικής ιδιοκτησίας, χωρίς αυτός να λάβει για τον λόγο αυτό αποζημίωση. Με τον τρόπο αυτό υπήρξε ανάμειξη στο δικαίωμα πνευματικής ιδιοκτησίας του αναιρεσείοντος, στο πεδίο εφαρμογής της οδηγίας 2004/48/ΕΚ.
   
      (1)  Οδηγία 2004/48/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων πνευματικής ιδιοκτησίας (ΕΕ L 157, σ. 45· διορθωτικό στην ΕΕ 2004, L 195, σ. 16, και στην ΕΕ 2007, L 204, σ. 27).